Prakisk Info med Jon Almaas spilles inn på NRK Marienlyst, leid av TVNorge.
***Praktisk info med Jon Almaas*** er et norsk talkshow og underholdningsprogram som hadde premiere i 2017, med Jon Almaas som programleder. I programmet snakker Almaas om praktiske løsninger på ulike problemer, og eksperter blir invitert til studio for å hjelpe publikum og Almaas til å forstå komplekse og kompliserte ting. Programmet sendes på TVNorge og strømmetjenesten Discovery+

Dette var Almaas' første program på TVNorge etter at han hadde sluttet i NRK i 2016. 

Almaas ble nominert til Gullruten 2020 for denne serien, i klassen «Beste programleder – underholdning».

Konsept
-------

Talkshowet inneholder flere spalter og innslag for hver episode, som har et formål om å formidle praktisk informasjon på en underholdende måte. For eksempel har Calle Hellevang-Larsen og Erlend Mørch hatt flere innslag som utegående reportere. Andre faste innslag i programmet blir ledet av Almaas selv og hans medprogramledere:

* «Vi legger'n død»: et innslag som har vært med siden sesong 1. Seerne sender inn spørsmål, og Almaas gir dem svaret i studio ved å invitere en ekspert innenfor det rette fagfeltet.
* «Jon i Japan»: Almaas er i Japan for å lære seg praktisk informasjon om landet
* «Handy eller håpløs»: kjendiser blir testet i en praktisk oppgave, og Almaas konkluderer til slutt om de er handy eller håpløs. Blant dem som har stilt opp for testing er Svein Østvik, Leo Ajkic og Solveig Kloppen.

Programmet har gjennom årene også hatt flere mini-serier som har blitt vist gjennom flere episoder:

* «Vaktmesternes mester» (sesong 4): en reality-serie der vaktmestere konkurrerer om tittelen «Vaktmesternes mester»*.*
* «Expert on the Beach» (sesong 7): en parodi på reality-serien *Ex on the Beach*, der deltakerne får ulike praktiske oppgaver som de skal løse sammen innen en tidsfrist.
* «Sløyd» (sesong 6): Jon Almaas inviterer Magnus Devold, Kristine Grændsen, Mia Hundvin og Jeppe Christoffersen til tvungen sløydundervisning, og deler ut karakterer til hver deltager.
* «Praktisk info JR» (ukjent sesong): unge mennesker lærer grunnleggende praktisk info av Jon Almaas.

Historikk
---------

### Premiere med kritikk og lave seertall

Den første episoden av sesong 1 hadde 308 000 seere. Seertallet gikk ned da andre episode ble tilgjengeliggjort. Bare 192 000 seere hadde fått med seg den andre episoden av talkshowet, og flere TV-anmeldere spådde at programmet kunne bli lagt ned. Det ble blant annet sagt at seertallene var for dårlige når TVNorge hadde hentet inn en så etablert programleder som Almaas.

### Ny sesong med flere seere

I 2018 kunngjorde TVNorge at det ville bli produsert en ny sesong av *Praktisk info*, på bakgrunn av at sesongen som gikk høsten 2018, ble avsluttet med et Total Screen Rating-snitt på 344 000 seere (basert på både premierevisning, repriser og opptak). Den nordiske kommunikasjonsdirektøren i Warner Bros. Discovery, Espen Skotland, var godt fornøyd med programmet og seertallene. Derfor ønsket de seg flere sesonger, og Skotland kunne allerede da avsløre at det skulle bli en sesong 4 av programmet. 

Almaas ble nominert til Gullruten 2020 for denne serien, i klassen «Beste programleder – underholdning».

### Comeback i 2022

Etter våren 2020 tok programmet en liten pause, men var igjen tilbake i 2022. Warner Bros. Discovery og TVNorge opplyste at det skulle bli gjort endringer i *Praktisk info med Jon Almaas*, blant annet skulle Almaas få selskap av to nye medprogramledere - Magnus Devold og Kristine Grændsen. 

### Medprogramledere

I den første sesongen av programmet var Håvard Lilleheie med som Almaas' faste makker, og i sesong 2 ble Lilleheie erstattet av Calle Hellevang-Larsen. I 2022-sesongen ble han byttet ut med komiker Magnus Devold og skuespiller Kristine Grændsen. I sesong 7, som hadde premiere på TVNorge den 6. mars 2023, hadde Grændsen blitt byttet ut med radioprofil og programleder Tuva Fellman.

* Håvard Lilleheie (2017)
* Calle Hellevang-Larsen (2018–2020)
* Kristine Grændsen (2022)
* Magnus Devold (2022–)
* Tuva Fellman (2023–)

Referanser
----------

1. 1 2 3  «308.000 TV-seere fikk med seg premieren til Jon Almaas». *www.vg.no*. 6. september 2017. Besøkt 7. mars 2023.
2. 1 2  «Klart for Gullruten-fest – her er alle de nominerte». *kampanje.no*. 3. juni 2020. Besøkt 7. juni 2020.
3. ↑  Brakstad, Tommy H. S. (20. september 2017). «TV-ekspert tror Jon Almaas kan bli vraket». *Nettavisen* **(norsk)**. Besøkt 28. april 2023.
4. ↑  «Dramatisk nedgang i seertallene for Jon Almaas». *www.vg.no*. 14. september 2017. Besøkt 28. april 2023.
5. ↑  Ludvigsen, Maria (7. juni 2022). «Gjør endringer». *dagbladet.no* **(norsk)**. Besøkt 28. april 2023.
6. ↑  «TV-anmeldelse: «Praktisk info med Jon Almaas»: Pausefyll-programmet». *www.vg.no*. 5. september 2017. Besøkt 9. mars 2023.
7. ↑  Weiberg-Aurdal, Jan Magnus (6. mars 2023). «Tuva Fellman blir Jon Almaas' nye makker». *m24.no*. Besøkt 7. mars 2023.

Eksterne lenker
---------------

* Programmet på Dplay[*død lenke*]